Na temelju članka 4. Zakona o turističkim zajednicama i promicanju hrvatskog turizma („Narodne novine“ broj 52/19 i 42/20) i članka 27. Statuta Grada Zlatara („Službenom glasniku Krapinsko-zagorske županije“ broj: 36A/13, 9/18, 9/20 i 17A/21), Gradsko vijeće Grada Zlatara na \_\_\_\_\_\_. sjednici održanoj \_\_\_\_ svibnja 2022. godine donosi

**O D L U K U**

**o pokretanju inicijative za osnivanje Turističke zajednice na području Grada Zlatara i Općina Mače, Zlatar Bistrica, Konjščina, Budinščina i Hrašćina**

**Članak 1.**

Ovom Odlukom pokreće se inicijativa za osnivanje Turističke zajednice „Zlatni istok Zagorja“ na području Grada Zlatara i Općina Mače, Zlatar Bistrica, Konjščina, Budinščina i Hrašćina, sa sjedištem turističke zajednice na području Zlatara.

**Članak 2.**

Turistička zajednica je posebna pravna osoba koja djeluje po načelu destinacijskog menadžmenta, a koja se osniva i posluje u skladu s posebnim zakonom radi promicanja i razvoja turizma te gospodarskih interesa pravnih i fizičkih osoba koje pružaju ugostiteljske usluge i usluge u turizmu ili obavljaju drugu djelatnost neposredno povezanu s turizmom.

**Članak 3.**

Pripremne radnje i sazivanje osnivačke skupštine obavlja Regionalna turistička zajednica Krapinsko-zagorske županije i Turistička zajednica Grada Zlatara.

**Članak 4.**

Sastavni dio ove Odluke čini prijedlog Sporazuma o suradnji na osnivanju Turističke zajednice kojim se pobliže utvrđuju prava i obveze Grada Zlatara i Općina iz članka 1. ove odluke vezane uz pružanje podrške radu Turističke zajednice i općenito zajedničkog interesa u razvoju turizma i povezivanju turističkih ponuda.

Daje se ovlast gradonačelnici Grada Zlatara da u ime Grada Zlatara potpiše Sporazum iz stavka 1. ovog članka.

**Članka 5.**

Ova Odluka stupa na snagu osmog dana od dana objave u „Službenom glasniku Krapinsko-zagorske županije“.

Stupanjem na snagu ove Odluke prestaje s važenjem Odluka o pokretanju inicijative za osnivanje Turističke zajednice na području Grada Zlatara i Općina Lobor, Mače, Zlatar Bistrica, Konjščina, Budinščina i Hrašćina („Službeni glasnik Krapinsko-zagorske županije“ 8/22)

KLASA: 334-01/22-01/01

URBROJ: 2140-07-01-22-\_\_\_

U Zlataru\_\_\_\_\_ svibnja 2022.

PREDSJEDNICA

Danijela Findak